కొప్పుల ఈశ్వర్

కొప్పుల ఈశ్వర్, తెలంగాణకు చెందిన రాజకీయ నాయకుడు. తెలంగాణ రాష్ట్ర సమితికి పార్టీ తరపున ధర్మపురి శాసనసభ నియోజకవర్గం నుండి శాసనసభ సభ్యునిగా గెలిచాడు. 2019లో కల్వకుంట్ల చంద్రశేఖరరావు రెండవ మంత్రివర్గంలో ఎస్సీ, గిరిజన, బిసీ, మైనారిటీ, వికలాంగుల, వయోజనుల సంక్షేమ శాఖల మంత్రిగా ఉన్నాడు.

 జీవిత విషయాలు 
ఈశ్వర్ 1959, ఏప్రిల్ 20న లింగయ్య, మల్లమ్మ దంపతులకు పెద్దపల్లి జిల్లా, జూలపల్లి మండలం, కుమ్మరికుంట గ్రామంలో జన్మించాడు.Dalit MLA backs K Chandrasekhar Rao as CM of Telangana తండ్రి సింగరేణిలో ఉద్యోగం కావడంతో గోదావరిఖనిలో సెటిలయ్యారు. బీఏ పూర్తిచేసి సింగరేణిలో బొగ్గుగని కార్మికుడిగా జీవనం ప్రారంభించి, 27 సంవత్సరాలు పనిచేశాడు.నమస్తే తెలంగాణ దినపత్రిక, కరీంనగర్ జిల్లా టాబ్లాయిడ్, తేది 05-04-2014

 వ్యక్తిగత జీవితం 
ఈశ్వర్ 1982 జూలై 15న స్నేహలతను ప్రేమించి పెళ్లి చేసుకున్నాడు. కూతురు నందిని పోస్ట్ గ్రాడ్యుయేట్ పూర్తిచేసింది.

 రాజకీయ జీవితం 
1994లో జరిగిన ఆంధ్రప్రదేశ్ శాసనసభ ఎన్నికలు (1994)లో తెలుగుదేశం పార్టీ నుండి పోటిచేసే, స్వతంత్ర అభ్యర్థి మాలెం మల్లేశం చేతిలో 15,319 ఓట్లతో ఓడిపోయాడు. 2001లో తెలంగాణ రాష్ట్ర సమితిలో చేరి, తెలంగాణ ఉద్యమంలో చురుకుగా పాల్గొన్నాడు. 2004లో జరిగిన ఆంధ్రప్రదేశ్ శాసనసభ ఎన్నికలు (2004)లో  తెలంగాణ రాష్ట్ర సమితి టికెట్‌పై పోటిచేసి టీడీపీ అభ్యర్థి మాలెం మల్లేశం పై 56,563 ఓట్లతో గెలుపొంది, 2004లో తొలిసారిగా మేడారం ఎమ్మెల్యేగా తెలంగాణ శాసనసభకు వెళ్ళాడు. తెలంగాణ ఉద్యమ నేపథ్యంలో పదవికి రాజీనామా సమర్పించి 2008లో జరిగిన ఉప ఎన్నికలలో పోటీచేసి విజయం సాధించాడు. నియోజకవర్గాల పునర్విభజనలో మేడారం స్థానం రద్దు కావడంతో 2009లో కొత్తగా ఏర్పడిన ధర్మపురి శాసనసభ నియోజకవర్గం నుంచి పోటీచేసి కాంగ్రెస్ పార్టీ అభ్యర్థి, జిల్లా పరిషత్తు చైర్మెన్ అయిన ఎ. లక్ష్మణ్ కుమార్‌పై విజయం సాధించాడు. తెలంగాణ ఉద్యమ నేపథ్యంలో మరోసారి రాజీనామా చేసి 2010 ఉప ఎన్నికలలో మళ్ళీ గెలుపొందాడు. 2014 ఎన్నికలలో మళ్ళీ తెరాస తరఫున ధర్మపురి నుంచి గెలిచాడు. 2014, 2018 మధ్య శాసనసభలో ఛీఫ్‌విప్‌గా పనిచేసారు. 2018లో ఎన్నికలలో ఇదే నియోజకవర్గం నుండి లక్ష్మణ కుమార్‌పై 441 వోట్ల తేడాతో విజయం సాధించి,  2019లో కెసీఆర్ రెండవ మంత్రివర్గంలో షెడ్యూల్డ్ కులాలు, ఆదివాసీలు, బలహీనవర్గాల సంక్షేమ మంత్రిగా స్థానం సంపాదించాడు.

 రాజకీయ గణాంకాలు 
సంవత్సరంసంవత్సరం వరకుసదవినియోజకవర్గంఫలితంరాజకీయ పార్టీ12001చేరాడుటీఆర్ఎస్22004నుండి2008ఎమ్మెల్యేమేడారం అసెంబ్లీ నియోజకవర్గంగెలిచిందిటీఆర్ఎస్సాధారణ ఎన్నికలు32008తెలంగాణ ఉద్యమం కోసంరాజీనామా చేశాడు42008 (పోల్స్ ద్వారా)నుండి2009ఎమ్మెల్యేమేడారం అసెంబ్లీ నియోజకవర్గంగెలుపుటీఆర్ఎస్ఉప ఎన్నిక52009నుండి2010ఎమ్మెల్యేధర్మపురి అసెంబ్లీ నియోజకవర్గంగెలుపుటీఆర్ఎస్సాధారణ ఎన్నికలు62010తెలంగాణ ఉద్యమం కోసంరాజీనామా చేశాడు72010 (పోల్స్ ద్వారా)నుండి2014ఎమ్మెల్యేధర్మపురి అసెంబ్లీ నియోజకవర్గంగెలుపుటీఆర్ఎస్ఉప ఎన్నిక82014నుండి2018ఎమ్మెల్యేధర్మపురి అసెంబ్లీ నియోజకవర్గంగెలుపుటీఆర్ఎస్సాధారణ ఎన్నికలు92018నుండిప్రస్తుతంఎమ్మెల్యేధర్మపురి అసెంబ్లీ నియోజకవర్గంగెలుపుటీఆర్ఎస్సాధారణ ఎన్నికలు

మూలాలు

బయటి లింకులు
 

వర్గం:1959 జననాలు
వర్గం:జీవిస్తున్న ప్రజలు
వర్గం:పెద్దపల్లి జిల్లా రాజకీయ నాయకులు
వర్గం:పెద్దపల్లి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:పెద్దపల్లి జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)